b'\n_START_ARTICLE_\nS\xc3\xb8r-Tr\xc3\xb8ndelag Arbeideridrettskrets\n_START_PARAGRAPH_\nS\xc3\xb8r-Tr\xc3\xb8ndelag Arbeideridrettskrets (stiftet 16. november 1924 som Tr\xc3\xb8ndelag Arbeideridrettskrets) _NEWLINE_var en av flere idrettskretser under Arbeidernes Idrettsforbund._NEWLINE_Tr\xc3\xb8ndelag Arbeideridrettskrets ble stiftet 16. november 1924 som den f\xc3\xb8rste arbeideridrettskrets utenfor Oslo._NEWLINE_Arbeidernes Idrettslag (Trondheim) tok initiativ til dannelsen, og innkalte andre uavhengige idrettslag i distriktet. _NEWLINE_De seks lagene som m\xc3\xb8tte, var: Arbeidernes Idrettslag (Trondheim), Sport (Trondheim), Fram (Tempe), \xc3\x98rn, _NEWLINE_Hommelvik IL og Arbeidernes Idrettslag (L\xc3\xb8kken)._NEWLINE_Paul O. Isdahl ble valgt til kretsens f\xc3\xb8rste formann.\n_START_SECTION_\nSamling og deling\n_START_PARAGRAPH_\nP\xc3\xa5 kretstinget i 1929 var det kraftige b\xc3\xb8lger, og kommunistene gikk ut og dannet en egen krets i _NEWLINE_Kampforbundet for R\xc3\xb8d Sportsenhet. I 1934 ble de to kretsene igjen gjenforent._NEWLINE_Tr\xc3\xb8ndelag Arbeideridrettskrets ble delt flere ganger. M\xc3\xb8re Arbeideridrettskrets ble skilt ut i 1932, mens Nord-Tr\xc3\xb8ndelag Arbeideridrettskrets ble skilt ut i 1935. I 1936 ble ogs\xc3\xa5 lagene i Orkdal, Gauldal og Nord-\xc3\x98sterdal skilt ut, i det _NEWLINE_Orkla og Gauldal Arbeideridrettskrets og Dovre Arbeideridrettskrets ble dannet.'